open-index/open-wikipedia-markdown huggingface dataset:
Ne naginji se van

***Ne naginji se van*** je jugoslavenski igrani film snimljen 1977. godine u režiji Bogdana Žižića. Po žanru je drama, a protagonist, koga tumači Ivo Gregurević, je mladić iz Dalmatinske zagore koji odlučuje svoja egzistencijalna pitanja riješiti tako što ode u Zapadnu Njemačku raditi kao gastarbajter. Radnja prikazuje kako je tamošnja stvarnost daleko od onoga kako je protagonist zamišlja, odnosno kako je prisiljen raditi poslove na rubu zakona i siromaštva. *Ne naginji se van* je dobio Zlatnu arenu na Pulskom filmskom festivalu, a mladi Ivo Gregurević dobio brojne pohvale za svoju prvu glavnu ulogu u karijeri.

## Uloge

## Nagrade

* Velika zlatna Arena 
* Pula 1977 - Nagrada žirija Ivi Gregureviću
* Niš 1977 - Specijalna nagrada za žensku ulogu Miri Banjac
* Nagrada za najboljeg debitanta Ivi Gregureviću
*Pula 1977- Zlatna arena za epizodnu žensku ulogu-Mira Banjac

## Reference

## Vanjske veze
*
*''Don't Lean Out the Window'' at Filmski-Programi.hr
Moj tata na određeno vreme

***Moj tata na određeno vreme*** je jugoslovenska filmska komedija iz 1982. godine, koji je režirao Milan Jelić. Predstavlja nastavak filma *[[Rad na određeno vreme (film)|Rad na određeno vreme]]* iz 1980. godine. Četiri godine kasnije je snimljen nastavak pod imenom *[[Razvod na određeno vreme]]* kojim je zatvorena trilogija pod naslovom *[[...na određeno vreme (filmska serija)|...na određeno vreme]]*.

## Kratak sadržaj

*Samohrana majka Svetlana, njen dvanaestogodišnji sin i večito privremeno zaposleni Siniša zapadaju i dalje u razne neprilike. Siniša se najzad odluči da zaprosi Svetlanu, ali se upravo tada vraća njen bivši muž. Dok Siniša, u potrazi za stalnim poslom, preteruje u revnosti kod zavodljive članice komisije, muž nagovara Svetlanu da obnove zajednički život, nudeći joj bogatstvo i putovanja. Odnosi se zapliću sve do srećnog završetka koji ipak nije lišen novih zabuna...*

## Uloge

## Vanjske veze
*
Medeni mjesec (film)

***Medeni mjesec*** je jugoslavenski igrani film snimljen 1983. godine u režiji Nikole Babića. Predstavlja adaptaciju romana *Marko na mukama* Zvonimira Majdaka, a po žanru je mješavina drame i kriminalističkog filma. Protagonist, koga tumači Slobodan Milovanović je prostodušni mladić iz provincije koji po dolasku u Zagreb otkriva kako će mu njegove seksualne vještine omogućiti lagodan život čim upozna nekoliko tamošnjih imućnih privatnih poduzetnica. Radnja prikazuje kako nastanu problemi čim se otkrije kako su sve one duboko umrežene u kriminal, odnosno kako su se našle pod udarom milicije.

*Medeni mjesec* je snimljen u vrijeme kada se Jugoslavija već neko vrijeme nalazila u dubokoj ekonomskoj krizi, a što je svoj odraz našlo kako u scenariju, tako i u izuzetno negativnom prikazu "privatnika" čije je relativno bogatstvo i luksuz bilo u snažnom raskoraku sa ostatkom stanovništva nominalno egalitarne i socijalističke države. Pažnju tadašnje publike, ali i kritike, daleko više je privukao velikim brojem za tadašnje standarde prilično eksplicitnih erotskih scena, a zbog kojih je proglašen "prvim jugoslavenskim (softcore) pornografskim filmom". Usprkos uglavnom loših kritika, kao i zbog toga da ga se relativno rijetko prikazivali, među malim brojem poklonika je sa vremenom stekao svojevrsni kult status. Kasniji su kritičari u prikazu "privatnika" kao bahatih i primitivnih skorojevića pronašli svojevrsno predskazanje fenomena tajkuna u postkomunističkom razdoblju.

## Radnja

Marko živi mirno u slavonskom selu Grabiku u kojem radi kao blagajnik prodavnice, ali se u njegov život umeša Mile, zagrebački kriminalac, koji zavodi Grozdanu, Markovu ljubav. Tada se Marko razočara i odlazi iz Grabika, ali ga u toku noći autom udari Vanda. Misleći da je povređen stavlja ga u auto i odvodi u Zagreb. Tamo ga ubrzo uvodi u kriminal.

## Uloge

## Reference

## Vanjske veze
*
Gina Carano

**Džina Džoj Karano ** (; 16. april 1982) američka je glumica, televizijska ličnost, fitnes model i bivša MMA (*[[mixed martial artist]]*) borkinja. Karanova se pojavljuje u filmu *Sudar* (*Crush*) i kao gladijatorka u emisiji *Američki gladijatori*. Proglašena je za lice ženskog MMA. Karanova je nekada bila treća najbolja borkinja na svetu u kategoriji 145 funti (66 kg), prema rang listi ženske MMA unije. Karanova je 2011. glumila glavnu ulogu u filmu *[[Haywire (film)|Izdaja]]* (Haywire), a pojavljuje se i 2013. u filmu *[[Paklene ulice 6]]* i 2015. u filmu *[[Heist (film, 2015)|Bus 657]]*.

## Izvori

## Vanjske veze

* Gina Carano  at Awakening Fighters 
* Gina Carano with ESPN.com 2009
* American Gladiators Crush Profile (GladiatorsTV.com)
* American Gladiators Profile
* Goodman, Justine (October 2, 2013). "Gina Carano Has A New Movie, "In The Blood," So Let's Revisit Her Maxim Photo Shoot!". *[[Maxim (magazine)|Maxim]]*.
* 
*
Everest (film, 2015)

***Everest*** je britansko-američko-islandski igrani film snimljen 2015. godine u režiji Baltasara Kormákura. Po žanru predstavlja kombinaciju biografskog, pustolovnog i filma katastrofe, a temelji se na knjizi *Left For Dead: My Journey Home from Everest* američkog planinara Becka Withersa u kojoj je opisano njegovo preživljavanje katastrofe na Mount Everestu 1996. godine. Radnja prikazuje nastojanje dviju grupa planinara da prežive katastrofu - jednu koju vodi Rob Hall (čiji lik tumači Jason Clarke i drugu koju vodi Scott Fischer (čiji lik tumači Jake Gyllenhaal). Film, sniman dijelom u Alpama, a dijelom na nepalskim lokacijama,  je postigao komercijalni uspjeh i imao uglavnom dobre kritike.

## Uloge

## Izvori

## Vanjske veze
*
*
*
Medeni mesec (film)

***Medeni mesec*** () je srpsko-albanski film iz 2009. godine. Režirao ga je Goran Paskaljević, koji je napisao i scenario zajedno sa Genc Permetijem.

Film je premijerno prikazan na Venecijanskom filmskom festivalu 5. septembra 2009. godine, a domaću premijeru imao je 24. novembra 2009. godine u Beogradu.

Film je nagrađen na Filmskom festivalu u Solunu.

## Radnja

Radnja filma odvija se u Srbiji, Albaniji, Italiji i Mađarskoj. Film prati dva mlada para koji žele da napuste svako svoju zemlju i potraže bolji život u zapadnoj Evropi. Kad mladi albanski par posle mnogo peripetija stigne u italijansku luku Bari, nastaju nepredvidivi problemi. Nešto slično se događa i sa srpskim parom kada stignu na mađarsku granicu. Iako nemaju nikakve veze sa ubistvom dvojice italijanskih vojnika KFOR-a na Kosovu, i jedan i drugi par biće zaustavljeni na granici i osumnjičeni usled izvesnih nesrećnih okolnosti. To će ih sprečiti da, barem trenutno, ostvare svoje snove, kao što na balkanskim prostorima to često biva da mladi plaćaju ceh za grehe prethodnih generacija.

## Uloge

## Reference

## Vanjske veze
*
Još ovaj put

***Još ovaj put*** je jugoslovenski igrani film iz 1983. godine. Režirao ga je Dragan Kresoja, a scenario je pisao Milan Jelić. Za film, koji je kroz priču o dvoje privremeno puštenih zatvorenika prikazivao naličje tadašnjeg jugoslovenskog društva, su muziku napisala braća Vranešević, koja su također izdala i singl sa naslovnom pesmom.

## Sadržaj

Film govori o dvojici osuđenika, Maks trgovac drogom i Džek višestruki povratnik sa robije koji boluje od neizlečive bolesti. Maks se pre hapšenja venča sa devojkom iz provincije, koja posle rođenja deteta saznaje čime se njen muž bavi i zatraži razvod braka. Džek je uslovno pušten iz zatvora, a Maks koristi vikend. Obojica sa Džekovom nevenčanom suprugom kreću u potragu za Maksovom suprugom i sinom. Maks sreće oca koji je na vrhuncu karijere i sa kojim nikada nije mogao da uspostavi kontakt, jer saznaje da mu se žena neće vratiti.

## Uloge

## Vanjske veze
*
U raljama života

***U raljama života*** je jugoslavenska filmska komedija snimljena 1984. u režiji Rajka Grlića. Predstavlja adaptaciju romana *Štefica Cvek u raljama života* Dubravke Ugrešić, koja je zajedno sa Grlićem napisala i scenario. Radnja paralelno prati dvije žene - prosječnu i usamljenu djevojku Šteficu Cvek (čiji lik tumači Vitomira Lončar) koja sanjari o pronalaženju muškarca svog života, te Dunju (koju glumi Gorica Popović), filmsku redateljicu koja o njoj snima igrani film, ali sa Šteficom dijeli iste ljubavne probleme. Film se isticao britkom i efektnom satirom na stanje u tadašnjoj državi, uključujući inteligenciju, kao i razbijanjem raznoraznih tabua, kao što je spominjanje zlostavljanja na Golom otoku, ali i međuetničkim odnosima, uključujući izrugivanje etničkih stereotipova o Srbima i Hrvatima. Gledateljima je najviše u sjećanju ostala scena u kojoj lik Trokrilnog (koga tumači Bata Živojinović) Štefici Cvek nekoliko puta govori "Sad ću da te karam", a zbog koje je *U raljama života* tokom godina stekao svojevrsni kult status.

## Uloge

## Vanjske veze
*
*''U raljama život'' na Filmski-Programi.hr
Noć u kući moje majke

***Noć u kući moje majke*** je jugoslovenski igrani film snimljen 1991. godine u režiji Žarka Dragojevića po njegovom scenariju. Po žanru je drama, a protagonista, koga tumači Igor Pervić, je mladić iz siromašne radničke porodice koji se posle odsluženja vojnog roka u JNA suočava sa nedostatkom posla i perspektive. Radnja prikazuje kako uprkos toga započinje ljubavnu vezu sa devojkom (čiji lik tumači Zumreta Ibrahimović) čiji je otac (koga glumi Stole Aranđelović) zavladao lokalnim kombinatom, a čije će protivljenje vezi dovesti do tragičnih posledica. *Noć u kući moje majke* se odlikovao izuzetno mračnim tonom, a što se često navodilo kao alegorija na nasilni raspad Jugoslavije koji se odvijao upravo u trenucima produkcije.

## Uloge

## Reference

## Vanjske veze
* 
* Noć u kući moje majke - na sajtu produkcijske kuće „Sinema dizajn“
Enough Said (film)

***Enough Said*** () je američki igrani film snimljen 2013. godine u režiji Nicole Holofcener. Po žanru je mješavina drame i romantične komedije, a zaplet, djelomično inspiriran samim životom autorice, pokazuje kako se maserka (čiji lik tumači Julia Louis-Dreyfus) zaljubi u simpatičnog sredovječnog muškarca (koga tumači James Gandolfini). Radnja prikazuje komplikacije koje nastanu kada se ispostavi da je on bivši muž njene najbolje prijateljice (koju tumači Catherine Keener).

U Srbiji je prikazan pod naslovom ***Sve smo rekli***, a u Hrvatskoj pod naslovom ***Dobro rečeno***.

## Uloge

## Izvori

## Vanjske veze
* 
*  at Fox Searchlight
* 
* 
* 
*
Take This Waltz (film)

***Take This Waltz*** () je kanadsko-špansko-japanski igrani film snimljen 2011. godine u režiji Sarah Polley. Po žanru je mješavina drame i komedije, a protagonistica, koju tumači Michelle Williams, je književnica koja na putovanju slučajno upozna i zaljubi se muškarca (koga glumi Luke Kirby). Radnja prikazuje komplikacije koje nastanu kada se ispostavi da je ona u braku, a da je muškarac njen susjed.

U Srbiji je prikazan pod naslovom ***Prati me***, a u Hrvatskoj pod naslovom ***Valcer ljubavi***.

## Uloge

## Izvori

## Vanjske veze
* 
* 
* 
* 
*
Mahovina na asfaltu

***Mahovina na asfaltu*** je jugoslovenski film iz 1983. godine. Režirao ga je Jovan Rančić, a scenario su napisali Veroslav Rančić i Jovan Rančić.

## Radnja

Dečak - pesnik, učenik - pešak, živi naizgled u romantičnoj sredini planinskog sela. Drugovi su mu pas, sivi zec, sneg i krošnje drveća, točak vodenice. U tom ambijentu nastaju i njegovi prvi stihovi. Iznenada, sve se menja. Potrebno je tom malom čoveku mnogo snage kako bi pobedio nesporazume sa novom sredinom, sa ritmom velikog grada u koji je prešao da živi. Ipak prave vrednosti se uvek iskažu, pa tako i dečak nalazi svoje mesto pod suncem. A i roditelji ponešto nauče od dece...

## Uloge

## Vanjske veze
* 
* Lost Movies - Mahovina na asfaltu
Tajna starog tavana

***Ukošeni tekst***Ukošeni tekst**'

***Tajna starog tavana*''' je jugoslavensko-čehoslovački igrani film za djecu snimljen 1984. godine u režiji Vladimira Tadeja. Protagonist je dječak koji slučajno na tavanu pronađe uređaj za koga se ispostavlja da predstavlja antigravitacijski top.

## Uloge

## Vanjske veze
* 
* Članak o filmu na sajtu www.filmovi.com
Bulevar revolucije (film)

***Bulevar revolucije*** je jugoslovenski (srpski) film snimljen 1992.. godine u režiji i po scenariju Vladimira Blaževskog. Po žanru je drama, a protagonistkinja, koje tumači Bojana Maljević je mlada devojka, kćerka policajca u koju se zaljubi sitni gangster (koga glumi Branislav Lečić). Film je u vreme raspada Jugoslavije i njime potaknutih ratova (koji se posredno koriste kao jedan od elemenata zapleta), ali se glavna tema ticala propasti komunističkog sistema i dolaska postkomunističkih trendova koji su uključivali moralni haos i procvat organizovanog kriminala. Maljević je za svoj nastup dobila brojne pohvale i postala jedna od zvezda srpskog filma 1990-ih.

## Radnja

Policajac i njegova ćerka žive na beogradskom bulevaru Revolucije, koji sadrži elemente Orijenta i Evrope. Devojka se zaljubljuje u mladića koji je član podzemlja. Njen otac i mladić se sukobljavaju, pokušavajući svaki na svoj način, da osvoji njene simpatije. Njihov sukob se tragično završava.

## Uloge

## Vanjske veze
* 
* Bulevar revolucije na sajtu produkcijske kuće „Sinema dizajn“
* Bulevar revolucije - filmska banka
Sinema dizajn

**Sinema dizajn** (*Cinema Design, Belgrade*) je samostalna producentska kuća koju je 1990. godine osnovao srpski glumac i reditelj Ljubiša Samardžić.

## Produkcija filmova

|- style="background: Lavender; text-align:center; "
| colspan="4" | 1990.-te
|-
| 1991. || Noć u kući moje majke ||
|-
| 1992. || Policajac sa Petlovog brda (film) ||
|-
| 1992. || Ne treperi dušo ||
|-
| 1992. || Bulvear revolucije ||
|-
| 1993. || Policajac sa Petlovog brda ||
|-
| 1993. || Kaži zašto me ostavi ||
|-
| 1995. || Ubistvo s predumišljajem ||
|-
| 1998. || Stršljen ||
|-
| 1999. || Točkovi ||
|-
| 1999. || Nebeska udica ||
|- style="background: Lavender; text-align:center; "
| colspan="4" | 2000.-te
|-
| 2001. || Nataša ||
|-
| 2003. || Ledina ||
|-
| 2004. || Jesen stiže, Dunjo moja ||(film)
|-
| 2007. || Konji vrani ||
|-
| 2008. || Bledi mesec ||
|-
| 2009. || Jesen stiže, Dunjo moja ||(TV serija)
|-
| 2010. || Miris kiše na Balkanu ||(TV serija)
|-
| 2011. || Miris kiše na Balkanu ||(film)
|}

## Reference

## Vanjske veze
* Sinema dizajn imdb
Javno dobro

**Javna dobra** su ona dobra koja nam suvremena i moderna država stavlja na raspolaganje putem mehanizma **javnog sektora**.
Javna dobra se javljaju iz razloga što tržište nije u mogućnosti osigurati njihovu racionalnu ponudu zbog same naravi javnih dobara.
Javno dobro namijenjeno je općem i ravnopravnom korištenju građana u skladu sa smjernicama boljeg društva. 
Osnovna, nesporna javna dobra su voda, zrak, zemlja, sunce, šume, more, prometna infrastruktura, ulice, trgovi, rudna bogatstva, internet, kulturna baština u najširem smislu. 
Dobrom se pod načelom jednakosti upotebe može služiti svatko, na način da korištenjem jednog subjekta ne budu uskraćeni u mogućnosti korištenja drugi. Pojedinac se dobrom ne može služiti na način da se drugome onemogući ili ometa korištenje. Dobra se u pravilu koriste besplatno.
Javno dobro može se povećavati (infrastruktura, pošumljavanje) ili smanjivati (privatizacija, loše upravljanje, ekspoatacija šume, zagađenje zraka i vode).

Ustav RH: dobra od interesa za RH imaju njezin osobitu zaštitu. Zakonom se određuje način na koji se ta dobra mogu upotrebljavati i iskorištavati. Zakoni koji štite javna dobra: Zakon o javnim cestama, Zakon o vodama, Zakon o zaštiti prirode.

Država može nekome oduzeti vlasništvo i pretvoriti ga u javno dobro (ekspropijacija, nacionalizacija) i za to postoji zakonska procedura.
Obrnuti slučajevi prisvajanja javnog dobra ne bi trebali biti mogući iako postoje pritisci raznih lobija.
Država može dati javno dobro samo u koncesiju (kamenolom, naftnu bušotinu, cestu), materijalizirati promjenu u okolišu sa svrhom ulaganja u javno dobro na drugoj strani, ali ga ne može dati u vlasništvo.

## Značajke javnih dobara
***neisključivost**
:*Korištenje javnog dobra u određenom trenutku od strane određene osobe ne isključuje mogućnost korištenja tog dobra od drugih osoba*
***neiscrpnost**
:*Ako neko javno dobro koristi više osoba u isto vrijeme to ne znači da ćemo to dobro iscrpiti (npr. stajanjem puno ljudi ispod svjetiljke na ulici neće iscrpiti svjetiljku niti će nekoga od ljudi isključiti od tog dobra)*
***nedjeljivost**
:*Javno dobro se ne može podijeliti (npr. ne možemo podijeliti svjetionik ili policajca)*

U korištenju javnih dobara se gotovo uvijek javljaju neplatiše koje ne možemo isključiti od korištenja, a nismo sigurni da li ih plaćaju. Oni su šverceri ili **slobodni jahači** (Free Riders ). Ne možemo ih isključiti iz korištenja jer **[[granični trošak]]** javnih dobara je jednak **0** i povećanje korisnika ne smanjuje korisnost tog dobra.

## Podjela javnih dobara
#**Čista** - nudi ih samo država (npr. sudstvo i vojska)
#**Nečista** - uz državu može ih ponuditi i privatni sektor (npr. obrazovanje, sport i kultura)
#**Meritorna** - dobra za koja se ocjenjuje da ih pojedinac ili društvo trebaju imati na temelju nekog koncepta potrebe, a ne sposobnosti i spremnosti za plaćanje (npr hitna medicinska služba).
Galahad

**Galahad** je lik iz legendi o Kralju Arthuru, sin Lancelota i Elaine (kći Pelleasa), neokaljani vitez koji je ponovno pronašao  Sveti gral i pomoću njega doživio Boga.

## Historija

U prvim verzijama priča o Gralu, kao što je ona  Chrétien de Troyesa - Conte du Graal iz 12. vijeka - Percival je bio junak koji se ponovo dočepao Svetog grala. Ali kako je tokom 13. vijeka temi o Gralu dano novo, puno strože duhovno značenje, novi pronalazač Svetog grala morao je imati genealogiju koja se mogla pratiti do Kuće Davidove u Starom zavjetu i biti potpuno oslobođen zemaljskih strasti. Njegova oca - Lancelota na junačka viteška djela, još uvijek je pokretala tjelesna ljubav prema Guineveri (pa zato nije ni mogao doprijeti do Svetog Grala) za razliku od njega - Galahada je na viteška djela pokretala snaga duhovne ljubavi prema Bogu.

Ta teološka verzija priče o Gralu pojavila se u brojnim pričama - Potraga za svetim gralom iz Opusa Vulgata. Sve one pokaziju snažni cistercitski utjecaj, a sličnost se ogleda i sa mističnim doktrinama Bernard od Clairvauxa. 
## Reference

## Vanjske veze

* ''Galahad'' na portalu projekta Camelot  
* ''Galahad'' na portalu Encyclopædia Britannica
Ruby Sparks

***Rubi Sparks*** () američka je romantična komedija iz 2012. koju su režirali Džonatan Dejton i Valeri Faris. Glavne uloge tumače Pol Dejno i Zoi Kazan, koja je ujedno i autorka filmskog scenarija.

## Radnja
Kalvin je mladi romanopisac koji je rano postigao neverovatan uspeh i sad pokušava da izađe na kraj s kreativnom blokadom, ali i svojim romantičnim životom. Konačno nalazi motivaciju i stvara ženski lik po imenu Rubi, koja ga nadahnjuje. Kad posle nedelju dana Kalvin ugleda Rubi, kako sedi na njegovom kauču, potpuno je zaprepašćen i shvata da su se njegove reči pretočile u pravu, živu osobu od krvi i mesa.

## Uloge

## Reference

## Reference

## Vanjske veze
* 
* 
*
Policajac sa Petlovog brda

***Policajac sa Petlovog brda*** je srpska igrana TV-serija koja se od 1993. do 1994. emitovala na programu RTS. Snimana je 1992. i 1993. godine u režiji Mihaila Vukobratovića, scenario je pisao Predrag Perišić. Emitovana je u dva odvojena ciklusa, od 7. februara 1993. do 4. decembra 1994.

Predstavljala je proširenje, odnosno nastavak istoimenog igranog filma premijerno prikazanog početkom 1992. godine.

## Kratak sadržaj

Policijski inspektor Boško Simić, ima petoro dece i četiri žene. Spretan u akcijama, neobičan otac i „majka“ svojoj deci, neponovljiv svojim bivšim i budućim ženama.
Sve njegove bivše supruge su vrlo uspešne poslovne žene, a njihove karijere ne ostavljaju nimalo vremena za porodični život, dok Boško sa svojom decom živi u kući na Petlovom brdu. Vremenom njegov profesionalni život trpi jer njegov šef ne želi da toleriše stalna zakašnjenja i izostajanje sa posla. Život njegove neobične porodice pun je komičnih situacija, ali porodična ljubav pomaže da se uvek i iz svake situacije pronađe najbolji izlaz.

## Spisak epizoda

## Uloge

## Reference

## Vanjske veze
* 
* 
* Policajac sa Petlovog brda (port.rs)
Stršljen (film)

***Stršljen*** je srpska filmska drama iz 1998, scenarista Faruka Begolija i Srđana Koljevića i režisera Gorčina Stojanovića. Glavne uloge tumače Sergej Trifunović, Mirjana Joković, Dragan Jovanović, Branimir Popović i Ljubiša Samardžić. Film priča o ljubavi između Albanca i Srpkinje u predvečerje rata na Kosovu.

## Opis filma

Mlada beograđanka Adrijana, zaljubljuje se u jednog elegantnog i privlačnog stranca. Zajedno putuju po Evropi i ona uživa u luksuzu o kakvom je ranije mogla samo da sanja. Međutim, Adrijana ubrzo shvata da se mladić bavi mutnim poslovima i stalno menja mesto boravka. U procepu između albanske mafije i policije, on pokušava da spase njihovu ljubav i svoj život.

## Uloge

## Vanjske veze
* 
* Stršljen na -{www.filmovi.com}-
Točkovi

***Točkovi*** je jugoslovenski film snimljen 1998. godine koji je režirao Đorđe Milosavljević, a scenario je pisao Đorđe Milosavljević.

## Radnja
Nemanja je mladić koji je pošao kod svog oca da pozajmi pare kako bi on i njegova devojka Maca opstali. Međutim, kiša je toliko napadala da je zatvorila put i Nemanja mora da odsedne u motelu "Točak", zajedno sa Vladimirom Korenkom, trgovcem oružja sa govornom manom, Milanom Junićem, poslovnim čovekom koji se bavi prodajom smrtonosnih lekova, Žanom, Junićevom švalerkom koja je plaćena da ga ubije, bračnim parom Ćorić i gazdom. U toku noći, oni ga napadaju, vezuju, optužuju da je on ubica zvani Nasmejani monstrum, koji u to vreme hara Srbijom i rešavaju da mu sude. Ali tu dolazi do preokreta i Nemanja preuzima stvari u svoje ruke...

## Likovi
Nemanja je mladić koji živi u jako teškim uslovima sa svojom devojkom Macom. Kako on sam kaže, trebalo je da postane socijalni radnik, a postao je socijalni slučaj. Oslanja se na oca za pare. Uprkos optužbama drugih likova i čestim ubistvima istih, tvrdi da nije ubica i da su sva ubistva nesrećni slučajevi.

Vladimir Korenko je trgovac oružjem na veliko. Napravio je dogovor da se nađe sa svojim poslovnim partnerom kod motela "Točak". Zato je bio protiv mešanja policije u slučaj sa Nemanjom, jer se plašio da mu policija ne zapleni robu. Strah prema Nemanji pokazuje u malim količinama, ili ga uopšte ne pokazuje. Ima govornu manu i ne može da izgovori slovo r, pa umesto njega govori v.

Milan Junić je poslovni čovek koji se bavi prodajom lekova. On je i digao paniku u ostatku ekipe iz motela nakon što je Nemanja ušao u njegovu sobu i prišao njegovoj ženi Ireni. Kasnije je otkriveno da je Junić prodavao lekove koji su imali smrtonosno dejstvo čime je ubio nekolicinu ljudi.

Žana je zgodna plavuša koja je došla u motel po zadatku. Plaćena je da ubije Junića zbog osvete rođaka svojih žrtava. Pred Junićem se pretvarala da je za to da se Nemanji sudi, ali nakon njegove smrti, priznaje da je htela da Nemanja ostane u životu jer je znala da joj može koristiti.

Vlasnik hotela je stariji čovek koji poseduje motel "Točak". Stalno pokušava da onesposobi Nemanju, recimo, sipanjem metil alkohola umesto rakije. Njegov stav je da je Nemanja ubica, ali da ga treba baciti u vodu, pa šta mu Bog da.

Bračni par Ćorić su sredovečni ljudi. Gospodin Ćorić predaje latinski i starogrčki, a bavi se i prodavanjem koncentrovanog esida. Nije za Nemanjino ubistvo, smatra da to nije po zakonu, što izaziva sukob između njega i njegove žene, koja ne obraća pažnju na zakon. Oboje nose naočare, što je u skladu sa njihovim prezimenom.

Mileta je šumar i lovočuvar. Od rođenja je nem, na račun čega gosti motela i gazda zbijaju šale. Moguće je da je on Nasmejani, zato što je na kraju filma prikazan sa pištoljem CZ 99 koji koristi Nasmejani, smejući se manijački.

## Uloge

## Vanjske veze
* 
* Točkovi na sajtu produkcijske kuće „Sinema dizajn“
Policajac sa Petlovog brda (film)

***Policajac sa Petlovog brda*** je srpska filmska komedija snimljena u režiji Mihaila Vukobratovića i po scenariju Predraga Perišića, koja je bila premijerno prikazan 1992. godine. Delimično inspirisana holivudskim filmom *[[Policajac sa Beverli Hilsa]]*, prati dogodovštine policijskog inspektora (koga glumi producent Ljubiša Samardžić) kome od borbe protiv kriminala daleko veće probleme stvara veliki broj dece iz nekoliko propalih brakova. Film je uporedo sniman sa istoimenom televizijskom serijom koja je premijerno emitovana sledeće godine. Sadržaj filma odgovara kombinaciji prve i druge epizode,kao i materijalu koji se nalazi samo u filmu, odnosno kraj se razlikuje od serije.

## Kratak sadržaj

Priča se zasniva na dogodovštinama policijskog inspektora Boška Simića. Živi u maloj kući na Petlovom brdu, koju su mu posle razvoda kupile bivše žene Vera, Radmila i Natalija u kojoj živi zajedno sa petoro dece (od toga je jedno beba) iz četiri braka. Njihove majke su veoma uspešne u svojim zanimanjima, pa nemaju vremena za decu. Zbog toga je Boško prisiljen da deci bude i otac i majka. Bio je prvi policajac u službi koji je išao na porodiljsko bolovanje. Iako je već zašao u godine, još uvek je aktuelan ženama. Zajedno sa njim, u akcijama, učestvuje njegov partner Jova.

## Uloge

## Povezano
* Policajac sa Petlovog brda (TV serija)

## Izvori

## Vanjske veze
*
Desimir Stanojević

**Desimir Stanojević** (Niš, 7. oktobar 1950 - Beograd, 10. mart 2020) je srpski pozorišni i televizijski glumac i pevač.

## Biografija
Desimir Stanojević je rođen 7. oktobra 1950. godine u Nišu. Igrao je u Narodnom pozorištu u Nišu od 1970. do 1990. godine a od 1991. u Pozorištu na Terazijama u Beogradu. Osnivač je Omladinskog pozorišta „Treća polovina“ u Nišu i tvorac prvog mjuzikla „Violinista na krovu“ u istoriji Niškog pozorišta.

## Uloge

|-
| 1987. || Lager Niš || Sima
|-
| 1992. || Policajac sa Petlovog brda || dirigent
|-
| 1993. || Policajac sa Petlovog brda (TV serija) || dirigent
|-
| 1994. || Novogodišnja priča (TV film) || gost u restoranu
|-
| 1993-1994. || Srećni ljudi || Vukašin „Vule“ Golubović
|-
| 1995-1996. || Srećni ljudi 2 || Vukašin „Vule“ Golubović
|-
| 2007. || Seljaci || Radovan
|-
| 2015. || Bićemo prvaci sveta || 

|-2016. :⁠-⁠[TV serija}⁠:⁠‑⁠)
Prvaci sveta))Mrka
 
| 2016. || Selo gori a baba se češlja || Radnik u pošti
|} 2017.:⁠-⁠[Priznanje}⁠:⁠‑⁠) 

## Vanjske veze
* 
* Desimir Stanojević (http://www.niscafe.com)
Cloud Atlas (film)

***Cloud Atlas*** () je američko-njemački science fiction film snimljen 2012. godine u režiji Toma Tykwera, poznat kao jedno od najneobičnijih i najambicioznijih ostvarenja žanra u svom dobu. Predstavlja adaptaciju istoimenog romana engleskog pisca Davida Mitchella, a radnja se sastoji od šest međusobno povezanih priča u rasponu od sredine 19. do 24. vijeka. Specifičnost filma je u tome što članovi glumačke postave, uključujući glavne zvijezde kao što su Tom Hanks, Hale Berry, Jim Broadbent, Ben Whishaw i Doona Bae pojavljuju u različitim ulogama u različitim segmentima, često pod šminkom koja ih je učinila neprepoznatljivima. Iako su ga producirali Lana i Andy Wachowski i iako je u njega uložen golemi novac, nije imao komercijalnog uspjeha, a kritika je bila duboko podijeljena.

## Reference

## Vanjske veze

* 
* 
* 
* 
* 
*
Ledina (film)

***Ledina*** je srpski igrani film snimljen 2003. godine koji je režirao Ljubiša Samardžić. Po žanru je drama, a radnja je smeštena u jednu beogradsku stambenu zgradu i prikazuje život njenih neobičnih i često disfunkcionalnih stanara.

## Uloge

## Vanjske veze
* 
* Ledina na sajtu produkcijske kuće „Sinema dizajn“
Bledi mesec

***Bledi mesec*** je srpski film iz 2008. godine. Režirao ga je Ljubiša Samardžić, a scenario je pisao Đorđe Milosavljević.

Ovaj film je poslednji deo trilogije koja uključuje filmove Jesen stiže, dunjo moja i Konji vrani.

## Uloge

## Vanjske veze
* 
* Bledi mesec na sajtu produkcijske kuće „Sinema dizajn“
Miris kiše na Balkanu (film)

***Miris kiše na Balkanu*** je srpski igrani film premijerno prikazan 2011. godine. Predstavlja adaptaciju istoimenog romana Gordane Kuić, odnosno skraćenu verziju istoimene TV-serije premijerno prikazane nekoliko meseci ranije.. 
Film je premijerno prikazan na Filmskom festivalu u Sopotu 4. jula 2011. godine

## Radnja

Film prati sudbinu porodice Salom, sefardskih Jevreja u Sarajevu u periodu između dva svetska rata.

## Uloge

## Reference

## Vanjske veze
*
Nataša (film)

***Nataša*** je jugoslavenski film, snimljen 2001. godine, na filmu, u režiji Ljubiše Samardžića, poznat kao jedan od prvih napravljenih nakon pada režima Slobodana Miloševića, odnosno prvi koji kao deo zapleta koriste te nedavne događaje.

## Kratak sadržaj

Nataša, sedamnaestogodišnja devojka je glavni lik ovog filma. Njen otac, policijski inspektor, je ubijen u nerazjašnjenom atentatu. U korumpiranom sistemu, godinu dana kasnije, Nataša, po svaku cenu spremna da sazna istinu, kreće u bezglavu dečju osvetu, gonjena svojim emotivnim haosom u vrtlogu vremena u kojem se sve vrednosti ruše. Polako njena dečja igrarija prerasta u okrutan i avanturistički život. Ne znajući na koju stranu da se opredeli, u dilemi između ljubavi prema Marku, oženjenom prodavcu iz knjižare, i neplanirane zaštite koju joj nudi Markov drug Kiza, okoreli kriminalac, ona sve više tone.

## Uloge

## Nagrade i priznanja
Tijana Kondić je za ulogu Nataše osvojila sledeće nagrade:

* Zlatna arena za najbolju glavnu žensku ulogu na Filmskom festivalu u Puli
* Statueta slobode je nagrada za najbolju žensku ulogu na 30. filmskom festivalu u Sopotu
* Zlatna mimoza na Filmskom festivalu u Herceg Novom
* Najbolji naturščik — 36. Filmski susreti u Nišu

## Reference

## Vanjske veze
* 
* Nataša na sajtu produkcijske kuće „Sinema dizajn“
Tijana Kondić

**Tijana Kondić** (Beograd, 26. maj 1984) je srpska glumica.

Završila je gimnaziju, potom je više puta pokušala da upiše Fakultet dramskih umetnosti. Kako u tome nije uspela, upisala je Filozofski fakultet.

## Filmografija

|- style="background:Lavender; text-align:center;"
| colspan="4" | 2000-te
|-
| 2001. || Nataša || Nataša
|-
| 2001. || Bumerang || Slavica
|-
| 2003. || Ledina || devojka
|-
| 2009. || Tuga || 
|- style="background:Lavender; text-align:center;"
| colspan="4" | 2010-te
|-
| 2013. || Sistem || Nevena
|}

## Nagrade
Tijana Kondić je za glavnu ulogu u filmu Nataša osvojila sledeće nagrade:

* Zlatna arena za najbolju glavnu žensku ulogu na Filmskom festivalu u Puli
* Statueta slobode je nagrada za najbolju žensku ulogu na 30. filmskom festivalu u Sopotu
* Zlatna mimoza na Filmskom festivalu u Herceg Novom
* Najbolji naturščik — 36. Filmski susreti u Nišu

## Reference

## Vanjske veze
*
Porodični film

**Obiteljski** ili **porodični film** je izraz koji se koristi za film koji je svojim sadržajem namijenjen najširoj mogućoj publici, koja uključuje kako odrasle osobe tako i djecu. Pod time se obično podrazumijevaju igrani, a rjeđe i animirani filmovi. Svojim su sadržajem najčešće lišeni "teških" tema, odnosno inzistiraju na jednostavnosti zapleta i likova, te vizualnim ili muzičkim atrakcijama. Mogu se kombinirati sa različitim žanrovima od kojih su najčešće komedije, pustolovni, historijski, fantasy ili science fiction. Ponekad se pod time podrazumijevaju i filmovi koji uza sve to u svome sadržaju posredno ili neposredno promoviraju obiteljske vrijednosti. Ovisno o kriterijima se može smatrati sinonimom za dječji film (kao što je u slučaj u američkoj kinematografiji), odnosno predstavljaju širi žanrovski okvir u kome dječji filmovi filmovi čine zaseban žanr (kao što je slučaj u evropskim kinematografijama).
Neo-noir

**Neo-noir** je izraz kojim se označava filmski žanr odnosno filmovi koje dijele teme, likove, stil i atmosferu film noira iz doba klasičnog Hollywooda, ali su radnjom smješteni u suvremeno doba.

Izraz se prvi put počeo koristiti od strane filmskih kritičara 1970-ih, i to prvenstveno za označavanje filmova napravljenih od strane autora Novog Hollywooda, a u koji su se koristili ikonografijom, likovima, zapletima i atomsferom film noira. Smatra se kako su popularnosti neo-noira u značajnoj mjeri pridonijela ekonomska i politička kriza u SAD koja je koincidirala sa porazom u vijetnamskom ratu i aferom Watergate. Neo-noir se kasnije počela uzimati i kao oznaka za slična ostvarenja u drugim državama.
Film za djecu

**Film za djecu** ili **dječji film** je izraz koji se koristi za film, najčešće igrani, koji je prvenstveno namijenjen djeci kao publici. Njegove glavne karakteristike su jednostavnost sadržaja, koja ga čine pristupačnim kognitivnim sposobnostima odnosno iskustvu djece, kao i izostanak sadržaja koji bi se smatrali uznemirujućim, zbunjujućim ili na neki drugi način štetnim po razvoj djeteta. Dječji filmovi mogu sadržavati elemente drugih žanrova kao što su drama, fantastika, pustolovni ili historijski filmovi, često uz dodatne sadržaje kao što su pjesme, zbog čega nije rijetkost da imaju i žanrovski karakter mjuzikla. Posljednjih decenija u Hollywoodu su animirani filmovi namijenjeni dječjoj publici među komercijalno najisplativijim ostvarenjima.

Dječji filmovi se, ovisno o različitim kriterijima, mogu smatrati sinonimom (kao što je slučaj u američkoj kinematografijom), ali i podvrstom šire žanrovske grupe poznate kao porodični film (što je češći slučaj u evropskim kinematografijama).
Seeking a Friend for the End of the World

***Seeking a Friend for the End of the World*** () je američki igrani film snimljen 2012. godine u režiji Lorene Scafaria, kojoj je to bio cjelovečernji režijski debi. Po žanru predstavlja mješavinu SF-a, filma katastrofe i romantične komedije. Radnja se događa nakon što je objavljeno da će golemi asteroid pogoditi Zemlju i okončati sav život na njoj. Protagonist, koga tumači Steve Carrell, je muškarac koga je u kaosu koji je nastao ostavila supruga, te koji nastoji u preostala tri tjedna ponovno vidjeti srednjoškolsku ljubav, ali kako mu planove poremeti žena (čiji lik tumači Keira Knightley) koju je sticajem okolnosti pokupio na putu.

Scafaria je tvrdila da je film dijelom inspiriran njenim životnim iskustvima vezanim uz napade 11. septembra. Nije imao komercijalnog uspjeha, a kritike su bile podijeljene.

U Hrvatskoj je prikazan pod naslovom ***Tražeći ljubav za kraj svijeta***.

## Uloge

## Izvori

## Vanjske veze
* 
* 
* Seeking a Friend for the End of the World at  siamzone.com
Saint Laurent (film)

***Sen Loran*** () je francuski biografski film iz 2014. u režiji Bertrana Boneloa. Film prikazuje život francuskog modnog kreatora Iva Sena Lorana na vrhuncu karijere između 1965. i 1976. godine, kao i u periodu njegove starosti. Ulogu Lorana iz mlađih dana igra Gaspar Ulije, dok ga iz perioda starosti tumači Helmut Berger. Pored njih u filmu igraju Žeremi Renije, Luj Garel, Lea Sedu, Dominik Sanda i Amira Kasar. Interesatno je da je iste godine izašao i film pod nazivom Iv Sen Loran koji je takođe tematizovao život poznatog modnog kreatora.

„Sen Loran“ je premijerno prikazan na filmskom festivalu u Kanu gde je bio u konkurenciji za Zlatnu palmu. Takođe je otvorio 43. FEST u Beogradu. Bio je zvanični francuski kandidat za Oskara za najbolji film van engleskog govornog područja, ali nije dobio nominaciju. U januaru 2015. „San Loran“ je dobio 10 nominacija za Nagradu Cezar, uključujući nominacije za najbolji film, najbolju režiju, najboljeg glumca i najboljeg glumca u sporednoj ulozi.
 
## Uloge

## Reference

## Vanjske veze
* 
* 
*
Yves Saint Laurent (film)

***Yves Saint Laurent*** je francuski biografski film snimljen u režiji Jalila Lesperta i premijerno prikazan početkom 2014. godine. U njemu se prikazuje život znamenitog modnog dizajnera Yvesa Saint Laurenta (čiji lik tumači Pierre Niney), a radnja je posebno fokusirana na početak njegove karijere krajem 1950-ih i početkom 1960-ih.

Zajedno sa ovim filmom se paralelno snimao biografski film *[[Saint Laurent (film)|Saint Laurent]]* također posvećen Saint Laurentovom životom, a koji je premijerno prikazan u Cannesu nekoliko mjeseci kasnije.

## Uloge

* Pierre Niney ... Yves Saint Laurent
* Guillaume Gallienne ... Pierre Bergé
* Charlotte Le Bon ... Victoire Doutreleau
* Laura Smet ... Loulou de la Falaise
* Marie de Villepin ... Betty Catroux
* Nikolai Kinski ... Karl Lagerfeld
* Xavier Lafitte ... Jacques De Bascher
* Ruben Alves ...  Fernando Sánchez
* Marianne Basler ... Lucienne Saint-Laurent
* Astrid Whettnall ... Yvonne De Peyerimhoff
* Anne Alvaro ... Marie-Louise Bousquet
* Michèle Garcia ... Raymonde Zehnacker
* Patrice Thibaud ... Christian Dior
* Amira Casar ... Anne-Marie Munoz
* Alexandre Steiger ... Jean-Pierre Debord
* Jean-Édouard Bodziak ... Bernard Buffet

## Izvori

## Vanjske veze
* 
* 
* 
*
My Left Foot

***Moje lijevo stopalo*** (eng. *My Left Foot*) je biografski film Jima Sheridana iz 1989. s Danielom Day-Lewisom u ulozi irskog umjetnika Christyja Browna koji je rođen s cerebralnom paralizom i koji može pomaknuti samo svoje lijevo stopalo. Osim Day-Lewisa, u filmu su nastupili i Ray McAnally, Brenda Fricker, Fiona Shaw, Alison Whelan, Kirsten Sheridan, Declan Croghan, Eanna MacLiam, Marie Conmee i Cyril Cusack.

Film je osvojio Oscara za najboljeg glavnog glumca (Daniel Day-Lewis) i najbolju sporednu glumicu (Brenda Ficker). Nominiran je i u kategorijama za najboljeg redatelja, najbolji film i najbolji adaptirani scenarij.

Osim toga, osvojio je nagradu Udruženja newyorških filmskih kritičara za najbolji film 1989. 2005. je proglašen drugim najboljim irskim filmom svih vremena, iza filma *The Commitments*.

## Nagrade
*BAFTA nagrade: 
**Najbolji glumac (Daniel Day-Lewis) 
**Najbolji sporedni glumac (Ray McAnally) 
**Najbolji film
**Najbolja šminka (Ken Jennings)
**Najbolji adaptirani scenarij (Shane Connaughton i Jim Sheridan)
*Europske filmske nagrade: 
**Najbolji glumac (Daniel Day-Lewis) 
*Zlatni globusi:
**Najbolji glumac (Daniel Day-Lewis)
**Najbolja sporedna glumica (Brenda Fricker)
*Nagrade Independent Spirit: 
**Najbolji strani film
*Nagrade Londonskog udruženja kritičara: 
****Glumac godine** (Daniel Day-Lewis)
*Nagrade Udruženja kritičara Los Angelesa: 
****Najbolji glumac** (Daniel Day-Lewis)
****Najbolja sporedna glumica** (Brenda Fricker)
*Nagrade Nacionalnog društva filmskih kritičara:
****Najbolji glumac** (Daniel Day-Lewis)
*Nagrade Udruženja newyorških filmskih kritičara:
****Najbolji glumac** (Daniel Day-Lewis)
****Najbolji film**
*Nagrade Udruženja američkih scenarista:
**Najbolji adaptirani scenarij (Shane Connaughton i Jim Sheridan)
*Nagrade Mladi umjetnik: 
**Najbolji dramski film
**Najbolji sporedni glumac (Hugh O'Conor)

## Izvori

## Vanjske veze
* 
* 
* 
* 
*
Ivan Goran Kovačić (TV film)

***Ivan Goran Kovačić*** je jugoslavenski televizijski biografski film snimljen 1979. godine u režiji Ljubiše Ristića, koji je također napisao i scenarij. Naslovni protagonist, koga tumači Rade Šerbedžija, je znanemiti hrvatski pjesnik Ivan Goran Kovačić, a radnja prikazuje njegove posljednje dane, kada je za vrijeme Drugog svjetskog rata bio zarobljen od četnika koji će ga likvidirati.

## Uloge

## Vanjske veze
*
Slepi putnik na brodu ludaka

***Slepi putnik na brodu ludaka*** je srpski televizijski biografski film snimljen u režiji Gorana Markovića i po scenariju Vuleta Žurića, te originalno emitovan u dva dela krajem 2016. godine.Radnja se odigrava u beogradskoj duševnoj bolnici na Guberevcu tokom Prvog svetskog rata, gde svoje poslednje godine života provodi srpski književnik Petar Kočić. Pored doktora i drugih pacijenata sa kojim je Kočić živeo, televizijski film prikazuje i Kočićevog oponenta, netalentovanog kulturnog delatnika Kostu Hermana, koji je bio zamenik vojnog guvermana u okupiranom Beogradu i koji vođen ljubomorom želi da napakosti Kočiću. Ovim filmom RTS se uključio u obeležavanje stogodišnjice smrti Petra Kočića. Ujedno je i još jedan vidljiv i značajan doprinos RTS-a u obeležavanju stogodišnjice Velikog rata.

## Uloge

## Reference

## Vanjske veze
* 
* Najava za film
Sophie Turner

**Sofi Terner** (; rođena 21. februara 1996. godine u Northemptonu) engleska je glumica, najpoznatija po ulozi Sanse Stark u Ejč-Bi-Ou-voj televizijskoj seriji fantastike *[[Igra prestola (TV serija)|Igra prestola]]*. Kao tumač te uloge nominovana je za nagradu Mladi umetnik koja se dodeljuje najboljoj mladoj glumici za sporednu ulogu u TV seriji.

## Karijera
Sansu Stark, mladu plemkinju iz *Igre prestola*, glumi od 2011. godine i to je njena prva televizijska uloga. Na audiciju se prijavila na nagovor svog nastavnika drame, i za tu priliku ofarbala je kosu u crvenkastosmeđu.

Godine 2013. godine tumačila je glavnu ulogu u trileru *Panda Eyes* snimljenom po romanu Ketrin Makfejl *Another Me*. Iste godine je glumila lik Adelajn Marč u televizijskom filmu *[[The Thirteenth Tale (film)|The Thirteenth Tale]]*, a glumila je i u komediji *[[Barely Lethal]]*. Bila je i narator kratke priče Leva Grosmana *The Girl in the Mirror* u audioknjizi *[[Dangerous Women (antologija)|Dangerous Women]]*, antologiji kratkih priča koju je uredio Džordž R. R. Martin.

## Lični život
Rođena je u Northemptonu, a sa dve godine preselila se u Vorik. Sa jedanaest godina počela je da pohađa Kraljevsku srednju školu. Od treće godine postala je član pozorišne trupe Plejboks.

Dobra je prijateljica glumice Mejzi Vilijams, koja u *Igri prestola* igra Arju Stark, sestru Sanse Stark . Upoznali su se na audicijama, a Vilijams je otkrila da je dobila ulogu dve nedelje nakon Ternerove.

Nakon završetka snimanja prve sezone serije, njena porodica je usvojila Zuni, psa koji je igrao Lejdi, krvoločnog vuka Sanse Stark

## Filmografija

## Reference

## Vanjske veze

* 
* Sophie Turner at the Design Center database
*
Kamiondžije ponovo voze

***Kamiondžije ponovo voze*** je jugoslavenska filmska komedija snimljena 1984 u režiji Mila Đukanovića, a po scenariju Gordana Mihića. Predstavlja skraćenu verziju, odnosno nastavak popularne TV-serije *[[Kamiondžije 2]]* prikazane početkom iste godine.

## Radnja

Kamiondžije Paja i Jare odlaze u penziju. Jedva čekaju dan kada će moći svako od njih da ostvari svoj dugogodišnji san: Paja želi da živi u svom brodiću na Savi, a Jare da provodi dane u svojoj baštici iza kuće. Ali kao i uvek, snovi su jedno a stvarnost nešto sasvim drugo.
 
## Uloge

## Vanjske veze
* 
* Kamiondžije ponovo voze (port.rs)
Zorana Bećić

**Zorana Bećić Đorđević** (Sarajevo, 12. februar 1981) je srpska filmska, televizijska, pozorišna i glasovna glumica.

## Biografija
Zorana Bećić je rođena u Sarajevu 12. februara 1981. godine. Iako nije primljena u Sarajevu, glumu je upisala i diplomirala na Fakultetu dramskih umetnosti u Beogradu. Pored uloga u pozorištu glumi i u filmovima i TV serijama, zapaženu ulogu je ostvarila u filmu Mala noćna muzika a najpoznatija je po ulozi Sofije iz TV serije Jagodići.

Njen otac Zoran i deda Drakče su bili glumci a majka Vanja kostimograf. Udata je za glumca Igora Đorđevića sa kojim ima ćerku Petru.

## Filmografija

|- style="background:Lavender; text-align:center;"
| colspan="4" | 2000.-te
|-
| 2002. || Klasa 2002 || 
|-
| 2002. || Mala noćna muzika || Teodora
|-
| 2003. || Dobre namere || 
|-
| 2003. || M(j)ešoviti brak || Nataša
|-
| 2003. || Laku noć, deco || 
|-
| 2004. || Šta mi spremaš ? || 
|-
| 2005. || Dangube! || novinarka
|-
| 2005. || Potera za sreć(k)om || Ljilja
|-
| 2005. || Idealne veze || 
|-
| 2006. || Ne skreći sa staze || Deda Mrazica
|-
| 2007. || Ritam života || Maja
|-
| 2009. || Zauvek mlad (TV serija) || Vera
|- style="background:Lavender; text-align:center;"
| colspan="4" | 2010.-te
|-
| 2011. || Moj rođak sa sela || Tatjana
|-
| 2011. || Lud, zbunjen, normalan || Šejla
|-
| 2011. || Žene sa Dedinja || Milica
|-
| 2012. || Jagodići (TV serija) || Sofija Korngold
|-
| 2014. ||  || Vyla
|-
| 2014. || Devet položaja samoće || 
|-
| 2013. - 2015. || Zvezdara (TV serija) || Violeta
|-
| 2015. || Pismo za Deda Mraza || Mama
|-
| 2019. || Slatke muke || Nataša
|- style="background:Lavender; text-align:center;"
| colspan="4" | 2020.-te
|-
| 2020. || Preživeti Beograd || Danijela
|-
| 2020. || Urgentni centar || Inspektorka Goranić
|-
| 2021. || Feliks || sudija
|-
| 2021. || Advokado || Stanketova žena
|-
| 2022. || Džem od kavljara || Ljilja
|-
| 2022. || Bunar || Anita
|-
| 2023. || Pevačica (2. sezona) || proročica Božana
|-
|}

## Uloge u sinhronizacijama

## Reference

## Vanjske veze
*
Prskalo

**Prskalo** je vodopad u istočnoj Srbiji, na padinama Beljanice, odnosno Južnog Kučaja , na 13 kilometara od naselja Resavica . Nalazi se na reci Nekudovo ili Suvo Nekudovo , najvećoj pritoci reke Resavice.  Prema tipu nastanka spada u akumulacione vodopade, nastale akumulacijom bigra. Zajedno sa ponornicom Nekudovske reke je pod zaštitom je države, kao spomenik prirode i kao objekat hidrološkog nasleđa Srbije i kao objekat geonasleđa Srbije.

## Povezano
* Resava
* Veliki Buk (Lisine)

## Reference

 

## Vanjske veze
* Turističko sportska organizacija Despotovca 
* Free Biking
* Opština Despotovac 
* Vodopadi Srbije
Referendum o statusu SAO Krajine

**Referendum o statusu SAO Krajine** održan je 12. maja 1991. godine sa ciljem da se donese odluka o daljoj sudbini dotadašnje SAO Krajine u sklopu SR Hrvatske. Referendum je održan samo tjedan dana prije referenduma o samostalnosti Hrvatske.

1. aprila 1991. izvršno vijeće SAO Krajine odobrilo je odluku po kojoj se određuje da se Ustav i zakoni Srbije, kao i pravni sustav SFRJ, primjenjuju na SAO Krajinu. Također je najavljen referendum o pitanju: "*Jeste li za pripajanje SAO Krajine i Republike Srbije 30. aprila?*" Predsjednik Srbije Slobodan Milošević javno se usprotivio referendumu, izjavivši da bi pitanje umjesto toga trebalo biti: "*Jeste li za ostanak SAO Krajine u Jugoslaviji?*" Također je zatražio povlačenje pripajanja SAO Krajine Srbiji. Referendum, prvotno zakazan 30. aprila, potom je pomaknut na 12. maja 1991.

Na referendumu su građani naposljetku odgovarali na sljedeće pitanje: 

Odaziv na referendum na području SAO Krajine bio je navodno preko 95%, a preko 90% je glasovalo za ostanak u Jugoslaviji. Potom je samoproglašena skupština SAO Krajine donijela odluku da je "teritorij Krajine sastavni dio Srbije".

Hrvatska vlada osudila je referendum i proglasila ga nezakonitim, pozivajući se na svoj teritorijalni integritet i Ustav prema kojemu se granice te republike ne mogu mijenjati lokalno već jedino na državnoj razini odlukom u hrvatskom saboru. Velika većina Zapadnih zemalja (Europska Unija, Sjedinjene Američke Države) odbacile su referendum i izjavili da ne priznaju njegove rezultate. S druge strane SR Srbija ga je branila i pozvala se na precedentno pravo Srba da ostanu u jednoj zajedničkoj državi u slučaju raspada SFRJ.

Nedugo nakon toga, 19. maja 1991. održan je referendum na kojem je Hrvatska glasovala za neovisnost od Jugoslavije. Na referendum je izašlo 83,6% glasača, a 94,17 % glasovalo je potvrdno. Srbi su većinom bojkotirali taj referendum. Wilfried Marxer u knjizi *Direct Democracy and Minorities* je ova oba referenduma opisao kao "oružja usmjerena i protiv ambicija Beograda u Hrvatskoj i protiv ambicija Hrvatske za samostalnosti".

## Povezano
* Referendum o hrvatskoj samostalnosti
* Referendum o nezavisnosti Bosne i Hercegovine

## Izvori

## Literatura
* 
* 
* 
* 
*
Nacionalni park Lençóis Maranhenses

**Nacionalni park Lençóis Maranhenses ** (Parque Nacional dos Lençóis Maranhenses) je nacionalni park koji se nalazi u saveznoj državi Maranhão na sjeveroistoku Brazila, istočno od zaljeva Baía de São José. To je ravno, nisko područje koje je povremeno poplavljeno, a prekriveno je velikom pješčanim dinama. Obuhvaća oko 1500&nbsp;km2. Usprkos obilatim kišama, gotovo da i nema vegetacije na tom području. Brazil ga je proglasio nacionalnim parkom 2. juna 1981.

Kiše uzrokuju neobičan fenomen: voda se skuplja u dolini između pješčanih dina te ju kamenje ispod pijeska spriječava da potone ispod površine. Time nastaju plave, zelene i crne "lagune" i estuariji okovani pijeskom. Zbog toga je postao turistička atrakcija.

## U popularnoj kulturi
Park je zabilježen u brazilskom filmu *[[The House of Sand]]* iz 2005.

## Galerija


File:Brazil-Len%C3%A7ois-Maranhenses.jpg|Pogled na jednu lagunu
File:Lencois Maranhenses 3.jpg|Panorama
File:Azul da cor da lagoa.JPG|Jezero
File:Lagoa Azul de Barreirinhas.jpg|Laguna
File:Dunas e lagoas dos Lençois Maranhenses..jpg|Dine i laguna



## Vanjske veze

* Lençóis Maranhenses National Park's Official site
* Photo of Lençóis Maranhenses by Marcio Machado
* Miranda J, Costa J, de Rocha C, ''Reptiles from Lençóis Maranhenses National Park, Maranhão, northeastern Brazil,'' Zookeys. 2012; (246): 51–68. Significant study of the fauna of the Lençóis Maranhenses.